محتويات
قصيدة: كبل چنت من أعوفك ولو لحظات
كبل چنت من أعوفك ولو لحظات
- كل لحظة التمر تنعد بألف عــــام
بس وداعتك هسه الوضع غــــير
- تمرني سنين هجرك چنهن أيّــام
الجمال البيك ما منه جمال
- أنت منك غار بستان الورد
أنت ربك ميزك عن العباد
- من تطلع بتموز يكتلنا البرد
نسونة الجانو بنظرة يحلمون
- وليش نلوم بيهم والله حقهم
ما بيهم خلل بينة الخلل جان
- أنطيناهم أكبر من حجمهم
اليشوفك عمت عينه من ضواك
- والمشافك عمت عينه شگد خسر
فدوة لا تطلع أخاف يفرهدوك
- لأن ما منطين بالحصة شكر
إنته مو مثل البشر لا مستحيل
- إنته صح شكلك بشر بس يختلف
إنته أقوى إنسان گدامك ضعيف
- بنظرة من نظرات عينك يرتجف
بگلبي بروحي بعيوني أخليك
- حرت ما گمت اميز وين أضمك
ومن گد ما أحبك گمت أشك بيك
ريمكن أنت ابني وأني أمك
أجه رمضان أبد لا تطلع الباب
- خلي الناس يمعود يصومون
لأن وجهك عسل والنفس تدنه عليه
- أخاف بشوفتك كلهم يفطرون
كلش دخت بيك منين مخلوق
- إذا من طين اشكن كلش بهاي
قصيدة: محتاجة كلش إلك
قالت: شهد الشمري:
- محتاجة كلش إلك يلي شاغل أنت الفكر
- محتاجة إلك مو حجي وارتاح من ينذكر
- هنيّاله من كابلك يا أحلى صورة شعر
- زعلان؟ ليش الزّعل زعلان آنه اعتذر
- بس ارجع لخاطري صير على نحري
- صير على جفني كحل حليني بين السمر
- تعبني ذرف الدمع بس ما طفالي الجمر
- بركان في داخلي وياخوفي لاينفجر
- شمأخرك ماتجي ما ظل الك كل عذر
- اهلال جرحك كمل آي كمل وأصبح بدر
- صدكني حيل أتعبت حبك عسر مو يسر
- اترجيت وتوسلت بيك شكثر وشكثر
- ما فاد بيك الرجه وجبرتني لهل أمر
- ما بعد اضلن شهد خليك مني حذر
- واحجيهه لاتستحي كول أنت طبعك غدر
- حبك تحية صبح ما تلفض بالعصر
- روح وبعد لا ترد شي عادي صار الهجر
- الما عرف معنى العشك ما بعد أحطله كدر
- جانت درجتك ألف بس هسه صارت صفر
قصيدة: أكو واحد ما أمله
قال الشاعر كرار الجابري:
- أكو واحد ما أملّه
- هو قلبي ونبضه كلَّه
- اصفن بعينه وأكُله
- حيل أحبك
- أكو واحد ما أتركه
- وبلايه صوته الدّنيَا خنكه
- متفاهمين اي وأبد لا ما نَختلِف
- حبنا عن حبّ هسه يعادل ألف
قصيدة: إنته النفس والروح من جسمي قطعه
إنته النفس والروح من جسمي قطعه
- والكلب لو ينساك من صدري أشلعه
صاير طبع بالناس تنسه اليبعدون
- بس أنا ما أنساك لو تعمه العيون
لا تظن وإنته بعيد ميهمني أمرك
- ثق واعتقد بالله كل ساعه أذكرك
الخوه مو بالعدد الخوه رفعة راس
- يوسف إخوته إثنعش وحسين بس عباس
الصحبة صحبة موت لتظن أعوفك
- ما تدري أنا إشلون مشتاق أشوفك
ملح وشكر مخبوط وأشلون أصفيك
- بين الجمال أحتار وبين ألوفه البيك
غربلت كلمن جان الخوه راقي
- عاينت بالغربيل بس إنته باقي
إشكثر عندي إعزاز بعيوني ذني
- بس إنته أعز الناس حتى أعز مني
هم إنا أهم بالروح وكل همة ببكم
- إيمته إنا وكتي وياك ينصح وأجيكم
لا تخسر السنتات جاوبني ترميش
- حبك نبت بحشاي فلشني تفليش
ورطة الزمان إشلون ورطني وياك
- لا أدكر أوصل ليك ولأكدر أنساك
لأدكه لا ترميش جا شنو فلمك
- دزلي رسالة بساع لا أمسح اسمك
عذبني هذا الكلب يلهج بذ
- ودكا ته صارت شعر تلهج بذم
يمكم تريد الروح تسكن وترتاح
- بس وسفه عل النقال ما يرسل أرواح
فشلة اليكول أحاه من كسر العظام
- أحاه وجعهن حيل كسرات الأيام
دك روحه ست دكات ونكلب هزاز
- نقالي هُم شيطان يعرفهم إعزاز
كل الهواتف ترن بس هاتفك ما يرن
- مدري خلل بالشحن مدري الكلب ما يحن
منزلك وسط الروح يا شمعة العين
- ومن يخطر يحميك مولانة الحسين
إنخاني شوف إشلون راح أنتخيلك
- أتعكز أعلى ضلوع صدري وأجيلك
فضلك جبير أهواي وأشلون أجازيك
- وردت الله للكلفات سالم يخليك
يا ذهب ما نساك لو تعمه العيون
- ونص أهل بغداد فدوةإلك يرحون
مو بس أهل بغداد الحلة والكوت
- خايف عظم فركاك يكطعلي البتوت
بعمري أشتري الطيبين وأطلب رضاهم
- وأتمنى روحي اتصير نجمة بسماهم
بنيان إلك بالروح ساف أعلى من ساف
- والكلب غيرك دوم لأحب ولا شاف
لو راح عطر الورد عطرك يضل يفوح
- ولو طال بينا البعد ساكن تضل بالروح
بنيان إلك بالروح بعلو الثريا
- كل ما أكرب عليك تبعد عليه
يالتنشد على الحال حالي إنا تلفان
- كلبي من الضيم شيب والإحزان
حاير شحط للروح ومنعها منكم
- صبح وعصر وغروب تسألني عنكم
حسدوني عندي إخوان ما بيهم احنان
- بس بل اسم خوان بلغدر ربحان
أربح وأنا الخسران كل البنيته
- يم خرب الطيبين صارت وصيته
شامت يشمر النار يكطف عداوه
- ما عندي كلشي وياه زاهي بنقاوه
جرح الكبر بحشاي ما ضنتي يطيب
- جربه وتبدت ماي شيلمهة بجريب
دوشك أنا بفركَاك وتغطه خواف
- جلبني بالله وشوف يا حلو الأوصاف
يمراوغ من إتكول أنا أرد أفيدك
- والغدر صب نيشان هذا أنا بيدك
يا خويه بالله عليك خليني أشيلك
- خافن تشيل أعداك وصلت شليلك
يل تستر المكَشوف ومخرب الأوزان
- حط لشعر عنوان وجلبه نسوان
ماتت تراهة الناس بس كَلب ينبض
- والخوه صارت طين بس حجي اترعبض
فلش بعد الروح كل البنيته
- لو فتشت بروح شنهو الجنيته
فتشت وسط الروح ماكو البنيته
- خافن خذاه البين لو فلشيته
أشتم نسيم الهاب محلاته طاري
- عذيبي ويرد الروح ما بيعه شاري
حبلـه إبنَـغَـل وأيـام كلـش جريـبات
- واليَـمي مو خالات كلهن غريـبات
يم نغَـل لا تبجـين إنستره لو توم
- من هذا وتجوزيـن لو حبله كل يوم
أتمنى كرسي وياك وكَعد وحسك
- ومرد جلاوي الزين خليني أجسك
همٌـك وهم الناس وهم هم الهموم
- لو وحده منهن بيـك ماتكدر إتكـوم
نذرك يا سيد دخيـل نوط أبو الميه
- من أفز والكه إهـواي غافي إعله إديـه
الدهر بس وياي راكب إحصانـه
- ويكلي وين إتروح جدامـك آنــه
كـلبي أرد أكـصه إبموس وأجوي إبمكانه
- علمني إعله درووب كلهن مهـانه
كــلبي أرد أكـصه إبموس وبفاس أكطعه
- خلُصها بالسختات مالحَك ربعـه
شامت وكف عل الباب حاير شـكلـه
- أرتجي إعله المكسـور لو دمعي إهلـه
أرتجي إعله المكسـور حيل إردس الكاع
- بالك تذل جدام شماتك إبسـاع
شماتي مو شمات شماتي شمات
- بالكبر ويسألون حي بعده لو مـات
شِماتي مو شِمات شماتي شرطـه
- بالكبر ويكولــون طلعه أرد أكرطـه
شماتي مو شمــات شماتي إخـوتي
- حتى أمي يا هالناس تدعي إعله موتــي
شماتي مو شمـات شماتي تســعه
- والعاشر إزغيرون يأشر بإصبعه
الشاعر من إيلوذ بشعر ينخه
- يتماطل الجلمات كلبه ويملخه
الشيبه وسط الراس يشامت احجي
- هذا البخت براس يسمع ويبجي
بصوت أحس خوان خوتهم صحيح
- وبلسان أهم عدوان حربت مجاريح
بلعز أضلًا صيت مرتفع هل راس
- ما نزل صدك يوم للخوه ينداس
عكلي الشرف يا صاح والكلب غتره
- جلبني يا بن الناس عاشك العتره
جربت أخوي وصاح مكدر أعينك
- جا كلي هل عدوان شتكول أصينك